ആഘോഷ വേളകളില് ആഹാരം അതിരുവിടാതെ വിശേഷ ദിനങ്ങളെല്ലാം മതിമറന്ന് ആഘോഷിക്കാനുള്ള താണെന്നാണ് നമ്മുടെ ധാരണ. ശരീരത്തെ മറന്ന്് ഭക്ഷണത്തിനു വേണ്ടിമാത്രം നീക്കി വയ്ക്കുന്ന ആഘോഷണങ്ങളാണ് നമുക്കള്ളവയിലേറെയും. സ്വന്തം ശരീരത്തിന്റെ ആരോഗ്യസ്ഥിതി മനസിലാക്കാതെ വാരിവലിച്ച് കഴിക്കുന്നത് ആരോഗ്യപ്രശ്നങ്ങള്ക്ക് കാരണമാകും. ആഘോഷങ്ങള് കഴിഞ്ഞ് പ്രമേഹവും പ്രഷറുംകൂടി പലപ്പോഴും ആശുപത്രികിടക്കയെ അഭയംപ്രാപിക്കേണ്ട അവസ്ഥയിലാവും ചിലര്. അല്പം ശ്രദ്ധിച്ചാല് പല പ്രശ്നങ്ങളും ഒഴിവാക്കാവുന്നതേയുള്ളൂ. ആഘോഷവേളകള് കൂടുതല് മധുരകരമാക്കുകയും ചെയ്യാം. കൃത്രിമമധുരം തെരഞ്ഞെടുക്കാം കുടുംബത്തില് ഒരാളെങ്കിലും പ്രമേഹരോഗിയായി ഉണ്ടാകുമെന്ന അവസ്ഥയിലേക്കാണ് കേരളത്തിലെ പ്രമേഹരോഗികളുടെ എണ്ണത്തിലെ വളര്ച്ച. ആഘോഷവേളകളില് ഭക്ഷണനിയന്ത്രണത്തിന്റെ കാര്യത്തില് യാതൊരു ശ്രദ്ധയുമില്ലാത്തവരാണ് ഇവരെങ്കില് പിന്നത്തെ കാര്യം പറയുകയും വേണ്ട. മധുരപലഹാരങ്ങള് വാരിവലിച്ചു കഴിച്ച് പ്രമേഹം വര്ധിക്കാന് സാധ്യതയുണ്ട്. ഇതൊഴിവാക്കാന് പഞ്ചസാരയ്ക്കു പകരം ആര്ട്ടിഫിഷ്യല് സ്വീറ്റ്നെസ് ഉപയോഗിക്കാം. ഇത് രക്തത്തിലെ പഞ്ചസാരയുടെ അളവ് വര്ധിപ്പിക്കുകയില്ല. പേസ്ട്രിയും മറ്റും തയാറാക്കുമ്ബോള് എല്ലാം ലെയറിലും ക്രീം ഉപയോഗിക്കേണ്ട. ക്രീം ഉണ്ടാക്കാനും പഞ്ചസാര ഉപയോഗിക്കേണ്ട. എന്നാല് ആര്ട്ടിഫിഷ്യല് സ്വീറ്റ്നെസാണ് ഉപയോഗിച്ചെന്നു കരുതി ഇവയൊന്നും വാരിവലിച്ചു കഴിക്കരുത്. നിശ്ചിത അളവില് മാത്രം കഴിക്കുക. ഇതുപോലുള്ള ഭക്ഷണപദാര്ഥങ്ങള് കൂടുതല് കഴിക്കുന്നത്, കൊളസ്ട്രോളിന്റെ അളവ്് വളരെയധികം കൂട്ടാം. കഴിക്കുമ്ബോള് ശ്രദ്ധിക്കുക പ്രമേഹരോഗികള് ശൂന്യമായ വയറ്റില് കേക്കുപോലുള്ള മധുരപദാര്ഥങ്ങള് കഴിക്കുന്നത് പഞ്ചസാരയുടെ അളവ് വര്ധിപ്പിക്കും. അതേസമയം വയറുനിറച്ച് ഭക്ഷണം കഴിച്ചിരിക്കുന്ന സമയത്ത് ഒരു കഷണം കേക്കോ മധുരപലഹാരങ്ങളോ കഴിക്കുകയാണെങ്കില് രക്തത്തിലെ പഞ്ചസാരയുടെ അളവ് അത്രകണ്ടു കൂടുകയില്ല. വയറു നിറഞ്ഞിരിക്കുന്ന സമയത്ത് മധുരപലഹാരങ്ങള് കഴിച്ചാല് കൂടുതല് അളവില് ഇവ കഴിക്കുന്നത് ഒഴിവാക്കാനാവും. വിശന്നിരിക്കുന്ന സമയത്ത് ഇവ കഴിച്ചാല് കൂടുതല് കഴിക്കാന് തോന്നും. ഇറച്ചി ഉപയോഗം ക്രിസ്മസ്്, പുതുവത്സര ആഘോഷങ്ങള്ക്ക് ഒന്നില് കൂടുതല് ഇറച്ചി ഉപയോഗിക്കുന്നവരാണ് കൂടുതലും. കഴിവതും മട്ടണും ബീഫും പന്നിയും ഒഴിവാക്കുന്നതാണ് നല്ലത്. കൂടുതല് അളവില് കൊളസ്ട്രോള് ഇവയില് അടങ്ങിയിട്ടുണ്ട്. കോഴിയിറച്ചിയാണ് ശരീരത്തിന് നല്ലത്. ചിക്കന് ഗ്രില്ല് ചെയ്തോ റോസ്റ്റ് ചെയ്തോ കഴിക്കാം. അതിഥികള്ക്ക് ചിക്കന്കൊണ്ട് കട്ലറ്റ് ഉണ്ടാക്കി നല്കുകയുമാവാം. മാംസംകൊണ്ട് കട്ലറ്റ് ഉണ്ടാക്കുമ്ബോള്, മാംസത്തിന്റെ അളവില് പച്ചക്കറിയും ചേര്ക്കണം. പച്ചക്കറി ചേര്ക്കുമ്ബോള് ഉരുളക്കിഴങ്ങ് കൂടുതല് ചേര്ക്കാതെ കാരറ്റും ചീരയും പോലുള്ള പച്ചക്കറികള് ഉപയോഗിക്കുക. ശരീരത്തിന് മാംസത്തിന്റെയും പച്ചക്കറിയുടെയും ഗുണങ്ങള് ഒരുമിച്ചു ലഭിക്കും. വിശേഷാവസരങ്ങളില് പ്രഭാതഭക്ഷണത്തിന് ചിലപ്പോള് പൊറോട്ടയായിരിക്കും ഉണ്ടാക്കുക. കുട്ടികളുടെ ഇഷ്ടത്തിന്റെ പേരിലാവും പലരും പെറോട്ട ഉണ്ടാക്കുന്നത്. മൈദയാണ്് ഇരിലെ മുഖ്യ ചേരുവ. മൈദ ശരീരത്തില് ഒരു ഗുണവും ചെയ്യുന്നില്ല. പൊറോട്ടയ്ക്കുപകരം അതിഥികള്ക്ക് സ്റ്റഫ്ഡ് ചപ്പാത്തി ഉണ്ടാക്കി നല്കാം. ഗോതമ്ബുപൊടിയുടെ കൂടെ 3:1 എന്ന അനുപാതത്തില് സോയാബീന് പൗഡറോ കടലമാവോ ചേര്ക്കുന്നത് നല്ലതാണ്. ഓട്സ് ചേര്ത്താലും മതി. പച്ചക്കറികളും ഗോതമ്ബുമാവിന്റെ കൂടെ ചേര്ക്കാം. സസ്യാഹാരം ഒഴിവാക്കരുത് പാര്ട്ടികളില് പങ്കെടുക്കുമ്ബോള് ചിലരുടെ പാത്രം ശ്രദ്ധിച്ചിട്ടില്ലേ. ചോറിനേക്കാളും ചപ്പാത്തിയേക്കാളും കൂടുതല് പലതരത്തിലുള്ള മാംസ്യവിഭവങ്ങളാകും അവരുടെ പ്ലേറ്റ് നിറയെ. എപ്പോഴും നോണ് വെജ് കഴിക്കുമ്ബോള് സൈഡ് ഡിഷായിട്ട് കഴിക്കുക. ഇറച്ചിയുടെ കൂടെ കൂടുതല് സാലഡ് കഴിക്കാന് ശ്രദ്ധിക്കുക. നല്ല അളവില് സാലഡ് കഴിച്ചാല് ഇറച്ചി കൂടുതല് കഴിച്ചാലും പേടിക്കേണ്ടതില്ല. മെഡിറ്റേറിയന് വിഭാഗക്കാര് പച്ചക്കറി സാലഡ് വളരെയധികം അളവില് ഉപയോഗിക്കുന്നവരാണ്. ഹൃദ്രോഗം, രക്തസമ്മര്ദ്ദംപോലെയുള്ള അസുഖങ്ങള് ഉള്ളവര് ചെമ്മീന്, നെയ്മീന്, കരിമീന് തുടങ്ങിയ മീനുകള് ഒഴിവാക്കുന്നതാണ് നല്ലത്. ഈ മീനുകളില് കൊളസ്ട്രോള് അടങ്ങിയിട്ടുണ്ട്. ചെമ്മീന് വളരെക്കൂടുതല് കഴിച്ചാലും കഴിച്ചതായി തോന്നുകയില്ല. ഇതുമൂലം കൂടുതല് കഴിക്കാന് തോന്നും. അത് അപകടം ഉണ്ടാക്കും. മത്തി, അയല തുടങ്ങിയ മീനുകള് ഉപയോഗിക്കുന്നതാണ് നല്ലത്. മീന് വറുത്ത് ഉപയോഗിക്കേണ്ട, കറിവച്ച് കഴിക്കുക. പഴങ്ങള് മറക്കരുത് പഴച്ചാറുകളേക്കാള് ശരീരത്തിന് നല്ലത് പഴങ്ങള് കഴിക്കുന്നതാണ്. ജ്യൂസാക്കുമ്ബോള് പഴങ്ങളിലെ നാരുകളുടെ അംശം നഷ്ടമാകുന്നു. ആപ്പിള് കഴിക്കുമ്ബോള് പുറത്തെ തൊലി ചെത്തി കഴിക്കരുത്. കേക്കിനുപകരം പുഡിംഗ് ഉണ്ടാക്കി കഴിക്കുന്നതാണ് ശരീരത്തിന് കൂടുതല് ഗുണകരം. പലതരം പഴങ്ങള് ഉപയോഗിച്ച് പുഡിംഗ് ഉണ്ടാക്കുക. നല്ല ഭംഗിയില് അലങ്കരിച്ചുവയ്ക്കുകയുമാവാം. വിശന്നിരിക്കരുത് ഉച്ചയ്ക്ക് നല്ല സദ്യയല്ലേ കഴിക്കാന് പോകുന്നത്. അതുകൊണ്ട് രാവിലെ ഒന്നും കഴിക്കേണ്ട, എന്നു വിചാരിക്കുന്നവരുണ്ട്. മുക്കുമുട്ടെ കഴിക്കാനാണ് പലരും ഒരു നേരത്തേ ഭക്ഷണം ഉപേക്ഷിക്കുന്നത്. ഈ രീതി നന്നല്ല. ശരീരത്തിന് വേണ്ടതിലും കൂടുതല് അളവില് ഭക്ഷണം കഴിക്കാന് ഇതിടയാക്കും. മൂന്നുനേരവും ഭക്ഷണം കഴിക്കാന് പ്രത്യേകം ശ്രദ്ധിക്കുക. ആഘോഷവേളകളില് ഉപവാസം അരുത്. വിശിഷ്ടവിഭവങ്ങളാണെന്നു കരുതി വാരിവലിച്ചു കഴിക്കുകയും വേണ്ട. പാര്ട്ടികളില് പങ്കെടുമ്ബോള് വെള്ളം കുടിച്ചതിനുശേഷം ഭക്ഷണം കഴിക്കുക. കഴിക്കുന്ന ആഹാരത്തിന്റെ അളവ് നിയന്ത്രിക്കാന് ഇതുമൂലം സാധിക്കും. പച്ചക്കറി സാലഡുകള് ആദ്യമേ കഴിക്കുന്നതും നല്ലതാണ്.ഇനി ആഘോഷങ്ങളെ സ്നേഹിച്ചു തുടങ്ങാം. റിസര്ച്ച് ഡെസ്ക് ആരോഗ്യമംഗളം